AANSKOU die geboorte van ’n ster, die binnegoed van ’n T-rex en die geheime wat in ons DNS bewaar word.
REIS terug in die tyd na die oprigting van die Groot Muur in China, die Parthenon in antieke Atene en die slagvelde van die twee Wêreldoorloë.
ONDERSOEK seine uit die ruimte, die onsigbare kragte van magnetisme en die wetenskap wat agter vuurwerke sit.
Hierdie allesomvattende ensiklopedie bied ’n splinternuwe benadering tot naslaan-werk vir die hele gesin. Dit is in samewerking met die gesaghebbende Smithsonian-instituut geskep, en danksy die heel nuutste 3D-grafika-tegnologie verken dit die wonders van die wêreld in ongeëwenaarde detail.
Hierdie ensiklopedie is saamgestel deur Dorling Kindersley, die wêreldleier op die gebied van toeganklike niefiksie vir jong lesers. Dit is geskryf in samewerking met vakkenners van die gesaghebbende Britse Smithsonian-instituut.
Laat daardie middag sê Jesus vir sy dissipels: “Kom ons vaar oorkant toe.” Hulle het toe die mense wat daar was, daar laat bly en Hom saamgeneem in die skuit waarin Hy gesit het. Daar was ook nog ander skuite by. Skielik het daar ŉ groot storm losgebars, en die golwe het in die skuit geslaan, sodat die skuit al begin vol word het. Jesus het op die bank in die agterstewe gelê en slaap. Hulle maak Hom toe wakker en sê vir Hom: “Meneer, gee U dan nie om dat ons vergaan nie?” Toe staan Hy op, bestraf die wind en sê vir die see: “Hou op! Bedaar!” Die wind het gaan lê en daar het ‘n groot stilte gekom. Toe sê Hy vir hulle: “Waarom is julle bang? Het julle dan nie geloof nie?” Hulle is met groot ontsag vervul en het vir mekaar gesê: “Wie kan Hy tog wees dat selfs die wind en die see Hom gehoorsaam?” – Markus 4:35-41
Ek kan my die verontwaardiging van die dissipels voorstel. Die boot dreig om te vergaan en Jesus lê en slaap. (Ek wonder tong in die kies of Hy nie skrefiesoë gekyk het om te sien hoe die dissipels die situasie sou hanteer nie).